Super reklame Super Bowla
Čak i ljudi koji ne mare za američki nogomet često gledaju Super Bowl, a procijenjeno je da će ovogodišnje finale, diljem svijeta, gled
Super Bowl – finalna utakmica američkog nogometa – jedan je od najvećih televizijskih događaja u Americi koji je sjajna prilika za upućivanje reklamnih poruka brojnim gledateljima. Reklamirati svoj proizvod tijekom Super Bowla prestižna je i iznimno skupa stvar, a za tu utakmicu prave se potpuno originalne i nove reklame. Međutim, ekonomska kriza utječe i na ovu tradiciju, pa će na ovogodišnjem Super Bowlu cijene tih reklama biti snižene. To je tek drugu put da se u 44-godišnjoj povijesti finala američkog nogometa snižavaju cijene reklama. Čak i ljudi koji ne mare za američki nogomet često gledaju Super Bowl, a procijenjeno je da će ovogodišnje finale, diljem svijeta, gledati oko milijardu ljudi! U Sjedinjenim Državama taj televizijski prijenos podsjeća na jednu divovsku zabavu koju nitko ne želi propustiti. Takvu priliku, odnosno 150 milijuna Amerikanaca pored televizora, ne žele propustiti i oglašivači, kaže Thomas Harpointner, direktor kompanije AIS media: „U takvoj situacija vaša reklama se sama reklamira, jer o njoj priča cijeli svijet i to je ono što čini reklamiranje tijekom Super Bowla tako posebnim. Super Bowl, doista, nudi jedinstvenu priliku kompanijama koje predstavljaju novi proizvod ili žele oglasiti veću promjenu u poslovanju“. Druga jedinstvenost reklamiranja u Super Bowlu je ta što vaše propagandne poruke gledaju i oni koji nisu ljubitelji američkog nogometa, nego gledaju utakmicu samo zato da bi vidjeli nove reklame. Aimee Picchi (Piki), koja piše o businessu i marketingu za AOL, kaže da su istraživanja pokazala da su takve reklame učinkovite: „Dvije trećine ispitanika sjeća se reklama svog omiljenog proizvoda s prošlogodišnjeg Super Bowla, a samo 39 posto zna tko je pobijedio u toj utakmici. Te reklame imaju veliki utjecaj na gledatelje. Veliki broj ljudi je svjestan da gleda Super Bowl ne samo zbog utakmice nego i zbog reklama, tako da budno motre kakve će biti te propagandne poruke“. Iako je recesija uzrokovala smanjenje cijena, za inače iznimno skupe reklame, što je tek drugi takav slučaj u povijesti, te su reklamne poruke još uvijek najskuplje na televiziji. U 2009-oj reklama od 30 sekundi koštala je tri milijuna dolara. U ovoj godini takve se reklame prodaju između dva i pol do dva milijuna i 800 tisuća dolara. I pored tako visokih cijena prostor za reklamiranje je skoro rasprodan. Aimee Picchi kaže da je to ne iznenađuje s obzirom na veliki broj gledatelja: „Ta je utakmice vjerojatno jedino mjesto gdje danas možete imati tako veliku publiku koja želi gledati – reklame. Samo ta činjenica vrijedi mnogo novaca. Novo istraživanje je pokazalo da jedna reklama na Super Bowlu može biti učinkovita kao 250 regularnih tv reklama!“ Ipak i pored svega što smo čuli na ovogodišnjem Super Bowlu, koji se igra 7.veljače u Miamiu, nećemo vidjeti reklame nekih proizvoda koji su tradicionalno bili vezani uz ovaj sportski događaj. PepsiCo neće reklamirati svoje napitke po prvi put u 23 godine. Nećemo vidjeti ni propagandne poruke General Motorsa i FedExa, koju su odustali još prošle godine. Thomas Harpointner napominje kako pored visokih cijena samog reklamiranja oglašivači imaju i dodatne troškove: „Riječ je o ogromnim troškovima koje kompanije imaju da naprave tu reklamu. Iza polaminutne propagandne poruke mora stajati strategija. Pitanje je – kako maksimilizirati vrijednost velikog broja onih koji će vidjeti poruku o našem proizvodu?“ S druge strane, za mnoge oglašivače, Internet, društveni sajtovi kao što su Twitter i Facebook ili recimo Youtube mogu biti odgovor. Još jednom Aimee Picchi: „Postoji tako velik broj načina da na internetu vidimo samu utakmicu nakon njenog odigravanja, a već desetljećima Super Bowl je jedino mjesto za koje ste vi zainteresirani da vidite neku reklamu. Veliki broj ljudi koji će gledati finalnu utakmicu ponovno će vidjeti reklame na Internetu kada se utakmice okonča.“ Za kraj zanimljiv podatak o prekidima tijekom odigravanja Super Bowla kako bi se mogle emitirati reklame. Takvih je prekida, naime, sve više. Prošle godine su godine reklamne poruke trajale 45 minuta i pet sekundi, a najveći oglašivači nisu poznate marke automobila ili elektronike, nego sama televizijska mreža koja prenosi finalnu utakmicu. Riječ je o CBS-u koji zauzme trećinu od ukupnog vremena posvećenog propagandnim porukama tijekom Super Bowla, kako bi promovirao vlastite programe.